b'\n_START_ARTICLE_\nSteve Clark\n_START_SECTION_\nOdrastanje\n_START_PARAGRAPH_\nSteve Clark rodio se i odrastao u Sheffieldu, Engleskoj. Odmalena je pokazivao stanovit interes za glazbu. Sa \xc5\xa1est godina bio je na svom prvom koncertu grupe The Shadows. S jedanaest godina od oca je dobio svoju prvu gitaru.\n_START_SECTION_\nDef Leppard\n_START_PARAGRAPH_\nPrije nego \xc5\xa1to je do\xc5\xa1ao u Def Leppard, Steve je izvodio obrade poznatih pjesama sa svojim sastavom Electric Chicken. Tada je 1978. upoznao Petea Willisa, suosniva\xc4\x8da Def Lepparda. Willis ga je pozvao na audiciju za gitarista. Clark je odsvirao obradu pjesme Freebird sastava Lynyrd Skynyrd te je odmah primljen u sastav. Dok je bio u sastavu, Steve je puno pridonio kako glazbi, tako i tekstovima pjesama. Dobio je nadimak \xe2\x80\x9eThe Riffmaster\xe2\x80\x9c zbog sna\xc5\xbenih i inovativnih riffova koje je smi\xc5\xa1ljao.\n_START_SECTION_\nSmrt\n_START_PARAGRAPH_\nSteve je tokom cijele svoje karijere imao problema s alkoholom, te je 1990. prestao na 6 mjeseci raditi s sastavom kako bi poku\xc5\xa1ao prestati piti. Odvikavanje mu nije po\xc5\xa1lo za rukom, te je 8. sije\xc4\x8dnja 1991. prona\xc4\x91en mrtav u svom stanu. Smrt je bila uzrokovana mje\xc5\xa1avinom alkohola, antidepresiva te tableta protiv boli koje je uzimao zbog ranije ozljede. Pokopan je na groblju u Sheffieldu, u blizini svoje rodne ku\xc4\x87e.'